31994D0984
L 378/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 декември 1994 година
относно определяне на ветеринарно-санитарните условия и ветеринарното сертифициране при вноса на прясно месо от домашни птици от някои трети страни
(текст от значение за ЕИП)
(94/984/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/494/ЕИО на Съвета от 26 юни 1991 г. относно ветеринарно-санитарните условия, регулиращи търговията в Общността и вноса от трети страни на прясно птиче месо (1), последно изменена с Директива 93/121/ЕО (2), и по-специално членове 11 и 12 от нея,
като има предвид, че Решение 94/85/ЕО на Комисията (3), последно изменено с Решение 94/453/ЕО (4), определи списъка на третите страни, от които е разрешен вносът на прясно птиче месо;
като има предвид, че Решение 94/438/ЕО на Комисията (5) определи общите критерии, които трябва да се прилагат с оглед класификацията на третите страни по отношение на инфлуенцата по птиците и нюкясълската болест при внос на прясно птиче месо;
като има предвид, че следва да се ограничи обхватът на настоящото решение до видовете птици, включени в Директива 71/118/ЕИО на Съвета (6), последно изменена и актуализирана с Директива 92/116/ЕИО (7) и да се определят ветеринарно-санитарните условия и ветеринарно сертифициране за останалите видове домашни птици в отделно решение;
като има предвид, че следва да се определят ветеринарно-санитарните условия и условията за издаване на ветеринарните сертификати; като има предвид, че тъй като в третите страни съществуват различни групи аналогични ветеринарно-санитарни ситуации, следва да се установят различни ветеринарни сертификати, отчитащи тези ситуации;
като има предвид, че понастоящем, съгласно информацията, получена от съответните трети страни и резултатите от инспекциите, осъществени от службите на Комисията в някои от тях, е възможно да се определят две категории сертификати;
като има предвид, че ситуацията в останалите трети страни, за които все още не може да се определи сертификат, се проучва внимателно, с цел да се прецени дали отговарят на критериите на Общността; като има предвид, че настоящото решение ще бъде преразгледано най-късно на 31 октомври 1995 г. с цел да се разреши или да не се разреши вносът от тези трети страни;
като има предвид, че настоящото решение се прилага, без да се засягат мерките, предприети относно вноса на птиче месо, което не е предназначено за консумация от човека;
като има предвид, че тъй като става дума за нова система на сертифициране, следва да се предвиди срок за прилагането ѝ;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки разрешават вноса на прясно птиче месо от трети страни или от части от трети страни, посочени в приложение I, при условие че това месо отговаря на съответния ветеринарен сертификат, даден в приложение II и че са придружени от такъв сертификат, надлежно попълнен и подписан. Сертификатът съдържа общата част, фигурираща в част 1 от приложение II и единия от специалните здравни сертификати, дадени в част 2 от приложение II, съставен съгласно образеца, даден в приложение I.
Член 2
Настоящото решение се прилага от 1 май 1995 г.
Член 3
Настоящото решение се преразглежда най-късно до 31 октомври 1995 г.
Член 4
Адресати на настоящото решение са държавите-членки.
Съставено в Брюксел на 20 декември 1994 година.